

# MANDAT – NJFF Østfolds ungdomsutvalg

# (vedtatt av regionstyret 7-3-22).

## MANDAT

Barn og ungdom er et prioritert arbeidsområde i NJFF. Målgruppen skal være jakt-, fiske- og friluftsinteresserte barn og ungdom. Det skal legges særlig til rette for å øke aktiviteten rettet mot barn og ungdom i lokalforeningene. For å øke forståelsen for barn og unge sin inkludering i et høstingsbasert friluftsliv, er også samfunnet i sin helhet målgruppe.

NJFF Østfolds ungdomsutvalg skal:

* være bindeledd mellom ungdomsledere og ungdomsutvalg i lokalforeninger og regionstyret.
* videreformidle relevant informasjon fra sentralleddet til ungdomslederne i lokalforeningene.
* arbeide for økt samarbeid på tvers av lokalforeninger i regionen.
* hjelpe og inspirere de som arbeider med barn og ungdom i regionen.
* årlig arrangere ungdomsleir.

## SAMMENSETNING

Utvalget ledes av regionlagets ungdomsleder. Ungdomslederen velger minst tre utvalgsmedlemmer fra regionlagets lokalforeninger.

## RAPPORTERING

Utvalget rapporterer løpende sitt arbeid til regionlagets styremøter via ungdomsleder eller dennes stedfortreder.

Utvalget skal årlig lage en kort årsoppsummering som leveres til regionlagets årsberetning.

## MØTER OG REPRESENTASJON

Ungdomsleder (eller stedfortreder fra utvalget) deltar på de møter og samlinger vedrørende barne- og ungdomsarbeidet som er relevant.

## ENGASJEMENT OG KOMPENSASJON

Det utbetales ikke økonomisk kompensasjon for engasjement i utvalget, men direkte reisekostnader refunderes i hht. Statens satser.

## KAPASITET

Utvalget har selv ansvar for til enhver tid å vurdere og rapportere om de tildelte oppgaver er gjennomførbare for utvalget.